Szajkó Atilla

Szakrális királyaink és az évkör

A szervesség látásmódja azt mondja ki, hogy az élet az önhasonlóság mintájára épül. A nagy egész olyan kis részek összessége, amelynek minden egyes kicsi tagjában benne van magának az egésznek az összes tulajdonsága. Azaz, a rész ugyan az, mint az egész nagyban. Ha ezt felismertük, abból adódik, hogy a nagy világegyetemre vonatkozó tulajdonságok, viselkedésminták, megfigyelések leképeződnek a kisebb organizmusok, így az ember szintjére is. Na innentől válik félelmetessé, de inkább szebb szóval fogalmazva felelősségteljesebbé az életünk! Mert, ha az önhasonlóság elve fentről lefelé működik, akkor lentről felfelé is működnie kell! Azaz, ha a nagy tulajdonságai megjelennek bennem, akkor az én általam irányított viselkedésminta is óhatatlanul meg fog jelenni, ki fog vetülni a világra. Tehát, kétirányú a dolog. Ezzel pedig nagyon tisztában voltak őseink. Ezért igyekeztek erényes, elhívatott életet élni. Nagyon, nagyon sokat fogunk még tőlük tanulni.
 

Szent Györgyről azt olvashatjuk, hogy a sárkányt legyőző példája ellentétes a magyar hagyományokkal, de pont a hagyomány az, amely ezt a megállapítást cáfolja. Régtől fogva ugyanis Szent György napja (április 24.) mérföldkő a szántó-vető ember életében, hiszen a napfényes időjárás, a hosszabb nappalok eljövetelével a földeken végzendő munkák beindulását hozta el. A gyakorlatban ekkor történt meg az átállás a ház körüli munkák sorából a külső, szabadban végzettekre. Ekkortól kezdtek kiköltözni a téli szállásról is a pásztoremberek. Ennek oka, hogy bár a tavasz kezdetét a március 21-i nap-éj egyenlőségtől számítjuk, a télre jellemző hidegre forduló időjárás még váratlanul visszaköszönhet lehűlésben, csapadékban, éjszakai fagyokban (bolondos április). A sárkánnyal harcoló és azt legyőző Szent György, tehát nem más, mint a "rossz" idő felett aratott teljes győzelem, azaz a "jó" idő végleges beköszönte. Ekkortól már nem jöhet vissza a tél. Szent György indítja el a Bika havát, amely alapvetően a földhöz és az ösztönökhöz, a testiséghez kötött időszakát jelzi az évkörnek. Ekkor borulnak virágba a növények, ekkor van a párzási időszak, ekkor hozzák első terméseiket a gyümölcsök stb. Szent György képe ezért jelenik meg Árpád kori templomaink falfestményein is előszeretettel, mert általa az imént említett tulajdonságjegyek kerülnek kifejezésre ott, ahol a képi kompozíció szerves egysége ezt kívánja (pl. ócsai templom).

 

Szóval, ha Szent György indítja a nyarat, akkor pontosan fél év elteltével azt valakinek le is kell zárnia! Előveszünk egy naptárat. Június, július, augusztus, szeptember, október, november. Ki zárja a gazdasági évet a néphagyományban? Márton, november 11. Szent Márton igen erős kultusszal van jelen a Kárpát-medencében. Települések, templomok, földrajzi helyek, népszokások kapcsolódnak nevéhez. Ezek a szokások tipikus gazdasági évzáró eseményekkel vannak teli. Állatok behajtása a téli szállásra, béresek kifizetése, a földeken végzett munkák befejezése.

A két végpont tehát megvan. Ezután jön a legnagyobb meglepetés! Nézzük meg most már az évkör másik tengelyét is! Ha az előbb a nyárindító és a télindító szerepelt, akkor az ősz- és tavaszindító is jöjjön! Felezzük meg a Szt. György - Szt. Márton időtávolságot! A két felezőpont augusztus és február. Mi van augusztus végén? Szent István! Az oroszlán havának a lezárása. Melyik bolygó uralkodik az oroszlánban? A Nap! (Erre még visszatérek.) Ha itt van uralmon, akkor utána a hanyatlása jön. A mai napig innentől számítjuk az őszt. "Fellövik a tűzijátékot és mennek haza a vendégek!" - panaszkodnak a Balatonon a vendéglátósok.  

A másik felezőpont november és május között a február. Ki van itt? Mátyás, február 24. Jégtörő Mátyás. Nem is kell magyarázni a tavaszindító szerepét.
Le is rajzolom:
Szt. István (aug. 20.)
Oroszlán
    Rák                                       Szűz
Ikrek                                                    Mérleg
Szt. György (ápr. 24.) Bika                                                              Skorpió Szt. Márton(nov. 11,) *                                                                                 

Kos                                                      Nyilas

Halak                                         Bak

Vízöntő

Mátyás (febr.24.)
 

*Márton nap ugyan a mérleg havába esik, de a hozzá kapcsolódó népszokások nem csak ennek (pénzügyi elszámolás), hanem a skorpió tennivalóit (elvonulás telelőre) is hordozzák.

1. A rajzon szereplő évkör négy sarkán a precessziós napév fordulópontjai állnak. Ennek felkelő pontján a Bika, lenyugvó pontján a Skorpió, delelőjén az Oroszlán, legsötétebb pontján a Vízöntő.

2. A delelőn és a legsötétebb ponton két szakrális uralkodónk napja jelenik meg. Az első, és az utolsó. Az első Szent István (amennyiben Atilla a magyarok első királyának nem pedig Magyarország első királyának tételeződik), aki valóban napként ragyog felettünk. Az utolsó Mátyás, akinek egész uralkodása egy mentőmunka. Tudja, hogy sötét korszak követi, ezért jó vízöntőként próbálja előre öntözni a múltból fakadt élet vizét. Erre a legjobb példa az általa bevezetett alispáni rendszer. Az alispánt gyakorlatilag alkotmánybírói jogkörrel ruházza fel, aki élet-halál ura vármegyéjében és még a királyi törvényeket sem köteles végrehajtás alá vonni, ha az szerinte ellenkezik az ősi törvényszokásokkal. Ez az "ötlete" lesz a legerősebb bástyája a magyar nemességnek később a Habsburgokkal szemben. Mátyással ugyanakkor véget ér a nemzeti szuverenitás, nemzeti király többé nem ül a trónra, ő az utolsó szakrális uralkodónk. Vele kihunyt ezen intézmény, nem véletlen Hunyadi előneve sem tehát. 







